stanford-oval/wikipedia huggingface dataset:
Estonian Business School
Opiskelu EBS Tallinnassa > Kandidaatin tutkinto

EBS Tallinnassa  kandidaattiohjelmia on kaksi omine erikoistumisalueineen.
Business Administration
markkinointi ja viestintä (Marketing and Communications)
rahoitus ja laskentatoimi (Finance and Accounting)
International Business Administration- kandidaattiohjelma antaa opiskelijalle käsityksen taloustieteestä ja liiketoiminnasta sekä erityisesti kansainvälisten tekijöiden vaikutuksesta organisaation toimintaan.
Business Administration and Languages
markkinointi ja viestintä (Marketing and Communications)
Business Administration and Languages -kandidaattiohjelma yhdistää kieli- ja liiketoimintaopinnot toisiaan täydentäväksi paketiksi.
EBS Tallinnassa kandidaattiopinnot kestävät 3 vuotta ja ovat laajuudeltaan 180 ECTS. International Business Administration -kandidaattiopinnot järjestetään perinteisinä päiväopintoina EBS:n pääkampuksella Tallinnan keskustassa.  Kyseessä on kandidaatin tutkintoon johtava koulutus, jonka tutkintonimike on Bachelor of Arts in Social Sciences (BA). Kandidaattitutkinto on rinnastettavissa saman alan kauppatieteiden kandidaatin tutkintoon niin Suomessa, kuin muissa Euroopan unionin maissa, sekä vastaaviin kansainvälisiin tutkintoihin.
Vuonna 2016 EBS:n englanninkielinen kansainvälisen liikkeenjohdon kandidaattiohjelma läpäisi ensimmäisenä Virossa EPAS-akkreditoinnin, joka on liiketoimintaoppilaitosten korkeimpia tunnustuksia. EPAS-akkreditoinnin saavat vain sellaiset liiketoiminnan ja johtamisen opetusohjelmat, joilla on suuri kansainvälinen näkyvyys ja hyvä opetuksen laatu.
Opiskelu EBS Tallinnassa > Maisterin tutkinto

EBS Tallinnassa maisteriohjelmia on kolme omine erikoistumisalueineen.
Opiskelu EBS Tallinnassa > Maisterin tutkinto > International Business Administration MA

Marketing Management
Finance Management
International Business Administration -maisteriohjelma luo järjestelmällisen ja laajan katsauksen yrittäjyyden, hallinnon, tieteellisen teorian ja tutkimusmenetelmien tärkeimpiin käsitteisiin. Nämä tiedot ja taidot ovat avainasemassa  jatkuvasti muuttuvassa kansainvälisessä liiketoimintaympäristössä, riippumatta henkilön tehtäväkuvasta ja organisaation toimialasta niin tulevaa uraa varten ja sen aikana.
International Business Administration -maisteriopinnot järjestetään iltaopintoina EBS:n pääkampuksella Tallinnan keskustassa.
Opiskelu EBS Tallinnassa > Maisterin tutkinto > Business Innovation MBA

Liiketoimintainnovaatioiden MBA-tutkinto on opintokokonaisuus jo työskentelevälle ammattilaiselle, joka haluaa käynnistää ja kehittää uusia teknologiapohjaisia liiketoimintaprojekteja joko yrittäjänä tai yrityksen sisällä. Opiskelu tapahtuu moduulimuotoisesti. Moduulimuotoisessa opiskelussa opiskelijat osallistuvat opetukseen kolmena päivänä viikossa, kahden viikon välein. Tämä mahdollistaa myös täyspäiväisen työskentelyn opintojen aikana Suomessa asuville opiskelijoille.
Opiskelu EBS Tallinnassa > Maisterin tutkinto > Cultural Management MA

Yhteistyössä Viron musiikki- ja teatteriakatemian (Estonian Academy of Music and Theatre, EMTA) kanssa järjestettävä Cultural Management -maisteriohjelma keskittyy luovien alojen ja taideorganisaatioiden johtamiseen. Ohjelma yhdistää paikallisen ja kansainvälisen liiketoiminnan ja kulttuurin näkökulmat käytännöllisten ja teoreettisten opintojen avulla.
EBS Tallinnan maisteriopinnot kestävät 2 vuotta ja ovat laajuudeltaan 120 ECTS. Opintoihin kuuluu myös vierailuluennot Tallinnassa lukuvuoden aikana.
Kyseessä on maisterin tutkintoon johtava koulutus, jonka tutkintonimike on Master of Arts in Social Sciences (MA). Maisteritutkinto on rinnastettavissa saman alan kauppatieteiden maisterin tutkintoon niin Suomessa, kuin muissa Euroopan unionin maissa, sekä vastaaviin kansainvälisiin Master of Science (MSc) –tutkintonimikkeen tutkintoihin.
Haku

EBS:in voi hakea kahdesti vuodessa: tammikuussa ja touko-elokuussa. Haku on avoinna läpi vuoden, sähköisen hakulomakkeen palauttanut hakija kutsutaan seuraavaan mahdolliseen valintahaastattelujaksoon. Suomessa asuvat hakijat hakevat Helsingissä tai Tallinnassa suoritettaviin kandidaatti- ja maisteriopintoihin EBS Helsingin sivutoimipisteen kautta.
Aiheesta muualla

Estonian Business School
Aiheesta muualla > Pääsyvaatimukset

http://ebs.ee/fi/kandidaattiopinnot/haku (Arkistoitu – Internet Archive)
http://ebs.ee/fi/maisteriopinnot/haku (Arkistoitu – Internet Archive)
| n k Viron yliopistot |
| --- | --- |
Julkiset:  Tallinna  Tallinnan teknillinen  Tartto  Erikoistuneet: Taideakatemia  Musiikki- ja teatteriakatemia  Turvallisuusakatemia  Ilmailuakatemia  Meriakatemia  Sotilasakatemia  Maatalousyliopisto  Tallinnan ammattikorkeakoulu  Pallas ammattikorkeakoulu 
Yksityiset: Estonian Business School
Kansainväliset: Baltian puolustuskorkeakoulu
EPAS
Antti Hyyrynen

| Antti Hyyrynen |
| --- | --- |
 Antti Hyyrynen vuoden 2013 Tuskassa.
Henkilötiedot
Syntynyt: 18. kesäkuuta 1980 (ikä 44) Piippola, Suomi
Ammatti:  muusikko, musiikkivideo-ohjaaja, kirjailija
Muusikko
Aktiivisena:  1996–
Tyylilajit:  thrash metal, progressiivinen metalli, death metal, reggae
Soittimet:  kitara, rummut, basso
Yhtyeet:  Stam1na, Wöyh!
Levy-yhtiöt:  Sakara Records
  [ Muokkaa Wikidatassa ] [ ohje ]  
Veli Antti ”Hyrde” Hyyrynen (s. 18. kesäkuuta 1980 Piippola) on suomalainen metallimuusikko ja musiikkivideo-ohjaaja. Hänet tunnetaan lemiläisen metalliyhtye Stam1nan laulaja-kitaristina ja perustajajäsenenä.
Tausta

Hyyrynen on viidestä veljeksestä nuorin. Hän asui elämänsä kolme ensimmäistä vuotta Pohjois-Pohjanmaan Piippolassa, josta perhe sitten muutti Etelä-Karjalan Lemille. Hänen isällään kunnaneläinlääkäri Pekka Hyyrysellä on musiikkitaustaa kuorolaulajana, kanttorina ja pianistina. Vanhin veli Jussi Hyyrynen on tullut tunnetuksi YUP:n kitaristina, ja tämän soittoharrastuksen myötä lapsuudenkodissa oli muun muassa rummut ja kitaroita. Kotisairaanhoitajana työskennellyt äiti oli puolestaan kuvataiteellisesti lahjakas. Äiti kuvasi perhettään kaitafilmille, mutta varsinaisen kipinän kuvaamiseen ja ohjaamiseen Hyyrynen sai isoveljiensä ja heidän kavereidensa kuvaamista sota- ja salapoliisielokuvista.
Muusikko

Hyyrynen perusti Stam1nan Lemillä vuonna 1996 kitaristi Pekka Olkkosen ja basisti Jaakko Häklin kanssa. Alkuperäiskokoonpanossa hän toimi laulaja-rumpalina, mutta rummut vaihtuivat pian kitaraksi Teppo Velinin liityttyä yhtyeeseen. Yhtyeen debyyttialbumilla Stam1na (2005) hän soitti kitaran lisäksi bassoa. Hyyrynen sanoittaa Stam1nan kappaleet ja jakaa sävellysvastuun pääosin soolokitaristi Olkkosen ja myöhemmillä albumeilla myös basisti Kai-Pekka Kangasmäen kanssa. Hyyrynen on kitaristina itseoppinut. Sanoittajana hänen suurin vaikuttajansa on YUP:n Jarkko Martikainen.
Hyyrynen palkittiin vuosien 2005, 2008 ja 2010 parhaana laulajana Finnish Metal Expo -tapahtuman yhteydessä järjestetyssä Finnish Metal Awards -gaalassa.
Vuonna 2011 Hyyrynen perusti veljensä Jussin kanssa Wöyh!-yhtyeen, jossa hän laulaa ja soittaa bassoa. Hän on laulanut myös lappeenrantalaisissa Royal Max- ja Royal Max 2 -yhtyeissä. Antti soittaa nykyään myös rumpuja Eläköön Elämä!-punkyhtyeessä jossa vaikuttaa myös Kai-Pekka Kangasmäki Stam1nasta.
Hyyrynen käyttää muun muassa ESP:n seitsemänkielisiä Custom Shop -baritonikitaroita sekä Peaveyn vahvistimia ja Palmerin kaiutinsimulaattoreita.
Ohjaaja

Hyyrynen valmistui medianomiksi (AMK) Kymenlaakson ammattikorkeakoulusta vuonna 2005. Muusikon töidensä ohella hän työskentelee kouvolalaisessa audiovisuaalisen alan yrityksessä Medialouhoksessa, jonka hän perusti opiskelukavereidensa kanssa päivä valmistumisen jälkeen. Hyyrynen on ohjannut muun muassa Stam1nan kadonneet 13 vuotta -dokumentin sekä Kotiteollisuuden, YUP:n, Teräsbetonin ja Viikatteen musiikkivideoita. Hänen ohjaamansa Kotiteollisuuden ”Mahtisanat”-musiikkivideo sai kunniamaininnan Oulun musiikkivideofestivaaleilla vuonna 2009. Hyyrynen myös käsikirjoittaa ja leikkaa ohjaamansa videot.
Muuta

Hyyrynen vaikuttaa taiteilijoista ja muusikoista koostuvassa Nuijaryhmässä ja on perustajajäsen Kulttuuritila Nuijamies ry:ssä. Se perusti elokuussa 2018 kulttuuritilan lappeenrantalaisen elokuvateatteri Nuijamiehen tiloihin ja pelasti sen samalla purku-uhalta.
Vuonna 2020, 10 vuotta samannimisen Stam1na-albumin jälkeen, julkaistiin Hyyrysen esikoisromaani Viimeinen Atlantis. Vuonna 2025 julkaistiin Hyyrysen toinen romaani Kouvola 2000.
Aiheesta muualla

Kuvia tai muita tiedostoja aiheesta Antti Hyyrynen Wikimedia Commonsissa
Stam1nan sivusto
Wöyh!:n sivusto
Medialouhoksen sivusto
| n k Stam1na |
| --- | --- |
 Antti Hyyrynen  Kai-Pekka Kangasmäki  Emil Lähteenmäki  Pekka Olkkonen  Teppo Velin Paavo Alander  Jaakko Häkli  Tero Nordlund  Jani Suomalainen 
Studioalbumit:  Stam1na  Uudet kymmenen käskyä  Raja  Viimeinen Atlantis  Nocebo  SLK  Elokuutio  Taival  Novus Ordo Mundi  X 
Kokoelmat:  Vanhaa paskaa 
Singlet:  ”Kadonneet kolme sanaa”  ”Paha arkkitehti”  ”Edessäni”  ”Likainen parketti”  ”Valtiaan uudet vaateet”  ”Puolikas ihminen”  ”Panzerfaust”  ”Dynamo”  ”Vapaa on sana”  ”Kuudet raamit”  ”Verisateenkaari”  ”Elämänlanka”  ”Enkelinmurskain”  ”Gaian lapsi”  ”Sirkkeli”  ”Betelgeuse”  ”Vereen piirretty viiva”  ”Muistipalatsi” 
Videojulkaisut:  Sakara Tour 2006  K13V 
 Diskografia  Sakara Records 
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Yle
Hiihdon Suomen-mestaruuskilpailut 2007

Hiihtolajien Suomen mestaruuksista kaudella 2006-2007 kilpailtiin usealla paikkakunnalla useana eri ajankohtana.
Maastohiihdossa kilpailupaikkoina toimivat Keuruu, Valkeakoski ja Pyhäjärvi.
Mäkihypyssä ja yhdistetyssä kilpailtiin Vuokatissa ja Lahdessa sekä
kesä-Suomen-mestaruuksista Kuopiossa.
Kilpailupaikkakunnat ja ajankohdat > Maastohiihto

Keuruu 12.–14.1.2007
sprintti (p) miehet ja naiset (13.1.2007)
sprinttipariviestit (14.1.2007)
M 15 km (v) ja N 10 km (v) siirrettiin Pyhäjärven SM-kisoihin (15.1.2007)
Valkeakoski 20.–21.1.2007
viestit: miehet 4×10 km (2p+2v), naiset 3x5 km (p+2v)
yhdistelmäkilpailut: naiset 7,5 km (p) + 7,5 km (v), miehet 15 km (p) + 15 km (v)
Pyhäjärvi 29.3.–1.4.2007
M 15 km (v), N 10 km (v) (siirrettiin Keuruulta 15.1.2007) (29.3.2007)
M 10 km (p), N 5 km (p) (31.3.2007)
m 50 km (v), N 30 km (v) (1.4.2007)
Kilpailupaikkakunnat ja ajankohdat > Mäkihyppy

Kuopio 16.-17.9.2006
Suurmäki, Joukkuemäki
Vuokatti 17.-18.11.2006
Normaalimäki
Lahti 14.2.2007
Suurmäki
Kilpailupaikkakunnat ja ajankohdat > Yhdistetty

Kuopio 16.-17.9.2006
Kesä-SM-yhdistetyn sprintti
Vuokatti 17.-18.11.2006
Normaalikilpailu
Lahti 14.2.2007
Sprinttikilpailu
Maastohiihto > Sprintti naiset 1,2 km (p)

| Sija | Kilpailija |
| --- | --- |
1: Virpi Kuitunen
2: Aino-Kaisa Saarinen
3: Kirsi Välimaa
4: Kati Venäläinen
5: Milla Saari
6: Mona-Liisa Malvalehto

Päivämäärä: 13.1.2007
Maastohiihto > Sprintti miehet 1,2 km (p)

| Sija | Kilpailija |
| --- | --- |
1: Kusti Kittilä
2: Matias Strandvall
3: Kalle Lassila
4: Juha Bäck
5: Lauri Pyykönen
6: Keijo Kurttila

Päivämäärä: 13.1.2007
Maastohiihto > Sprinttiviesti naiset 2x2x1,2 km (v)

| Sija | Joukkue | Kilpailijat |
| --- | --- | --- |
| 1 | Joutsan Pommi I | Riitta-Liisa Roponen   Aino-Kaisa Saarinen |
| 2 | Ounasvaaran Hiihtoseura | Mona-Liisa Malvalehto   Pirjo Manninen |
| 3 | Vihdin Viesti | Marjo Korander   Heli Peltonen |
| 4 | Joutsan Pommi II | Mirva Rintala   Pirjo Porvari |
| 5 | Lappeen Riento | Anu Tähtinen   Riikka Sarasoja |
| 6 | Posion Pyrintö | Sanna Soudunsaari Emilia Soudunsaari |

Päivämäärä: 14.1.2007
Maastohiihto > Sprinttiviesti miehet 2x2x1,2 km (v)

| Sija | Joukkue | Kilpailijat |
| --- | --- | --- |
| 1 | Vuokatti Ski Team Kainuu | Sami Jauhojärvi   Martti Jylhä |
| 2 | Joutsan Pommi | Jari Joutsen   Matti Heikkinen |
| 3 | Joensuun Kataja | Olli-Pekka Tolvanen   Kari Varis |
| 4 | Kuusamon Erä-Veikot | Petri Ylönen   Keijo Kurttila |
| 5 | Lapuan Virkiä | Jari Kalliokoski   Kuisma Taipale |
| 6 | Vantaan Hiihtoseura | Lauri Pyykönen   Mikko Holmgren |

Päivämäärä: 14.1.2007
Maastohiihto > Naiset viesti 3 x 5 km (1p + 2v)

| Sija | Joukkue | Kilpailijat | Aika | Ero |
| --- | --- | --- | --- | --- |
| 1 | Ounasvaaran Hiihtoseura | Mona-Liisa Malvalehto   Johanna Herajärvi   Pirjo Manninen | 42.59,2 |  |
| 2 | Joutsan Pommi | Maija Saarinen Mirva Rintala Pirjo Porvari | 43.42,7 | +43,5 |
| 3 | Vihdin Viesti | Katja Kolehmainen Marjo Korander Heli Peltonen | 43.43,4 | +44,2 |
| 4 | Tampereen Pyrintö | Johanna Riihivuori   Ulla Kiili   Elina Hietamäki | 43.59,9 | +1.00,5 |
| 5 | Joensuun Kataja | Tiina Taskinen   Johanna Turunen   Marianne Hannonen | 44.12,5 | +1.13,3 |
| 6 | Vuokatti Ski Team Kainuu | Niina Ohtonen   Marjo Loukkola   Petra Ketelä | 44.22,9 | +1.23,7 |

Päivämäärä: 20.1.2007
Maastohiihto > Miehet viesti 4 × 10 km (2p + 2v)

| Sija | Joukkue | Kilpailijat | Aika | Ero |
| --- | --- | --- | --- | --- |
| 1 | Vuokatti Ski Team Kainuu | Martti Jylhä   Olli Ohtonen   Alexander Schwarz   Sami Jauhojärvi | 1.40.25,6 |  |
| 2 | Kiteen Urheilijat | Timo Toppari   Ville Nousiainen   Joonas Ojasalo   Markus Pörsti | 1.40.35,7 | +10,1 |
| 3 | Lapuan Virkiä | Karri Hietamäki   Kuisma Taipale   Jari Kalliokoski   Timo Antila | 1.40.35,9 | +10,3 |
| 4 | Joutsan Pommi | Teemu Härkönen   Matti Heikkinen   Tomi Oittinen   Juha Lallukka | 1.41.22,3 | +56,7 |
| 5 | Joensuun Kataja | Olli-Pekka Tolvanen   Kari Varis   Timo Varis   Toni Närväinen | 1.42.00,0 | +1.34,4 |
| 6 | Kuusamon Erä-Veikot | Keijo Kurttila   Valeri Rodohlebov   Esa Mursu   Petri Ylönen | 1.43.26,5 | +3.00,9 |

Päivämäärä: 20.1.2007
Maastohiihto > Naiset yhdistelmäkilpailu 7,5 km (p) + 7,5 km (v)

| Sija | Kilpailija | Aika | Ero |
| --- | --- | --- | --- |
| 1 | Pirjo Manninen | 44.24,3 |  |
| 2 | Kati Venäläinen | 44.25,4 | +1,1 |
| 3 | Kaisa Varis | 44.29,2 | +4,9 |
| 4 | Kirsi Välimaa | 44.56,8 | +32,5 |
| 5 | Milla Saari | 45.15,2 | +50,9 |
| 6 | Marjo Loukkola | 46.24,0 | +2.01,7 |

Päivämäärä: 21.1.2007

Virpi Kuitunen, Riitta-Liisa Roponen ja Aino-Kaisa Saarinen kilpailivat samaan aikaan maailmancupissa Venäjällä.
Maastohiihto > Miehet yhdistelmäkilpailu 15 km (p) + 15 km (v)

| Sija | Kilpailija | Aika | Ero |
| --- | --- | --- | --- |
| 1 | Sami Jauhojärvi | 1.18.56,9 |  |
| 2 | Teemu Kattilakoski | 1.19.58,5 | +1.01,6 |
| 3 | Ville Nousiainen | 1.19.58,7 | +1.01,8 |
| 4 | Tero Similä | 1.20.01,8 | +1.04,9 |
| 5 | Thomas Ramstedt | 1.20.06,1 | +1.09,2 |
| 6 | Matti Kylmälä | 1.20.16,3 | +1.19,4 |

Päivämäärä: 21.1.2007
Maastohiihto > Naiset 10 km (v)

| Sija | Kilpailija | Aika | Ero |
| --- | --- | --- | --- |
| 1 | Riitta-Liisa Roponen | 24.31,4 |  |
| 2 | Virpi Kuitunen | 25.17,1 | +45,7 |
| 3 | Aino-Kaisa Saarinen | 25.21,9 | +50,5 |
| 4 | Kaisa Varis | 25.16,9 | +55,5 |
| 5 | Pirjo Manninen | 25.46,3 | +1.14,9 |
| 6 | Milla Saari | 25.53,9 | +1.22,5 |

Päivämäärä: 29.3.2007

Kilpailu siirrettiin huonojen sääolojen vuoksi Keuruulta 12.1.2007
Maastohiihto > Miehet 15 km (v)

| Sija | Kilpailija | Aika | Ero |
| --- | --- | --- | --- |
| 1 | Teemu Kattilakoski | 33.51,1 |  |
| 2 | Alexander Schwarz | 34.06,2 | +15,1 |
| 3 | Johannes Kohonen | 34.21,5 | +30,4 |
| 4 | Martti Jylhä | 34.30,4 | +39,3 |
| 5 | Jari Kalliokoski | 34.38,4 | +47,3 |
| 6 | Risto Ikonen | 34.50,7 | +59,6 |

Päivämäärä: 29.3.2007

Kilpailu siirrettiin huonojen sääolojen vuoksi Keuruulta 12.1.2007
Maastohiihto > Naiset 5 km (p)

| Sija | Kilpailija | Aika | Ero |
| --- | --- | --- | --- |
| 1 | Virpi Kuitunen | 11.32,0 |  |
| 2 | Aino-Kaisa Saarinen | 11.42,6 | +10,6 |
| 3 | Riitta-Liisa Roponen | 11.46,4 | +14,4 |
| 4 | Pirjo Manninen | 12.00,7 | +28,7 |
| 5 | Milla Saari | 12.01,2 | +29,2 |
| 6 | Kati Venäläinen | 12.09,4 | +37,4 |

Päivämäärä: 31.3.2007

Matka oli alimittainen.
Maastohiihto > Miehet 10 km (p)

| Sija | Kilpailija | Aika | Ero |
| --- | --- | --- | --- |
| 1 | Sami Jauhojärvi | 21.34,5 |  |
| 2 | Kuisma Taipale | 22.01,8 | +27,3 |
| 3 | Olli Ohtonen | 22.13,1 | +38,6 |
| 4 | Jukka-Pekka Mäntylä | 22.15,6 | +41,1 |
| 5 | Jesse Väänänen | 22.16,1 | +41,6 |
| 6 | Keijo Kurttila | 22.29,7 | +55,2 |

Päivämäärä: 31.3.2007
Maastohiihto > Naiset 30 km (v)

| Sija | Kilpailija | Aika | Ero |
| --- | --- | --- | --- |
| 1 | Riitta-Liisa Roponen | 1.06.05,4 |  |
| 2 | Aino-Kaisa Saarinen | 1.07.40,1 | +1.34,7 |
| 3 | Pirjo Manninen | 1.08.38,2 | +2.32,8 |
| 4 | Milla Saari | 1.08.46,2 | +2.40,8 |
| 5 | Kaisa Varis | 1.09.35,2 | +3.29,8 |
| 6 | Virpi Kuitunen | 1.10.09,8 | +4.04,4 |

Päivämäärä: 1.4.2007
Maastohiihto > Miehet 50 km (v)

| Sija | Kilpailija | Aika | Ero |
| --- | --- | --- | --- |
| 1 | Olli Ohtonen | 1.52.50,5 |  |
| 2 | Teemu Kattilakoski | 1.53.15,5 | +25,0 |
| 3 | Jari Kalliokoski | 1.55.26,8 | +2.36,3 |
| 4 | Risto Ikonen | 1.56.38,9 | +3.48,4 |
| 5 | Jukka-Pekka Mäntylä | 1.56.55,9 | +4.05,4 |
| 6 | Kari Varis | 1.57.35,0 | +4.44,5 |

Päivämäärä: 1.4.2007
Mäkihyppy > Joukkuemäki HS-100

| Sija | Joukkue | Kilpailijat | Pisteet |
| --- | --- | --- | --- |
| 1 | Lahden Hiihtoseura | Tami Kiuru   Kimmo Yliriesto   Veli-Matti Lindström   Janne Ahonen | 440,5 |
| 2 | Puijon Hiihtoseura | Arttu Lappi   Jussi Hautamäki   Matti Hautamäki   Janne Happonen | 404,0 |
| 3 | Puijon Hiihtoseura 2 | Lauri Hakola   Juha-Matti Ruuskanen   Joonas Ikonen   Jens Salumäe | 327,5 |

Päivämäärä: 16.9.2006

Kilpailussa hypättiin vain yksi kierros.
Mäkihyppy > Suurmäki kesä-SM

| Sija | Kilpailija | Pisteet |
| --- | --- | --- |
| 1 | Matti Hautamäki | 244,8 |
| 2 | Janne Happonen | 239,3 |
| 3 | Tami Kiuru | 225,5 |
| 4 | Janne Ahonen | 220,4 |
| 5 | Jussi Hautamäki | 210,8 |
| 6 | Joonas Ikonen | 199,4 |

Päivämäärä: 17.9.2006
Mäkihyppy > Normaalimäki

| Sija | Kilpailija | Pisteet |
| --- | --- | --- |
| 1 | Arttu Lappi | 249,0 |
| 2 | Jussi Hautamäki | 242,5 |
| 3 | Kalle Keituri | 238,0 |
| 4 | Janne Ahonen | 236,5 |
| 5 | Veli-Matti Lindström | 222,5 |
| 6 | Janne Happonen | 201,0 |

Päivämäärä: 17.11.2006

Janne Ahonen kaatui ensimmäisen 100-metrisen hyppynsä.
Mäkihyppy > Suurmäki

| Sija | Kilpailija | Pisteet |
| --- | --- | --- |
| 1 | Janne Ahonen | 268,3 |
| 2 | Arttu Lappi | 264,5 |
| 3 | Janne Happonen | 260,4 |
| 4 | Harri Olli | 256,3 |
| 5 | Tami Kiuru | 250,8 |
| 6 | Matti Hautamäki | 248,6 |

Päivämäärä: 14.2.2007
Yhdistetty > Sprinttikilpailu, Kesä-SM

| Sija | Kilpailija |
| --- | --- |
1: Hannu Manninen
2: Jouni Kaitainen
3: Janne Ryynänen
4: Olli Muotka
5: Jaakko Tallus
6: Antti Kuisma

Päivämäärä: 16.9.2006
Yhdistetty > Normaalikilpailu

| Sija | Kilpailija |
| --- | --- |
1: Jaakko Tallus
2: Anssi Koivuranta
3: Ville Kähkönen
4: Jouni Kaitainen
5: Janne Ryynänen
6: Antti Kuisma

Päivämäärä: 17.11.2006 mäkiosuus, 18.11.2006 hiihto-osuus

Hannu Manninen toipui flunssasta eikä kilpaillut.
Yhdistetty > Sprinttikilpailu

| Sija | Kilpailija |
| --- | --- |
1: Hannu Manninen
2: Jouni Kaitainen
3: Anssi Koivuranta
4: Jaakko Tallus
5: Janne Ryynänen
6: Ville Kähkönen

Päivämäärä: 14.2.2007
Kioton prefektuuri

| Kioton prefektuuri 京都府 |
| --- | --- |
 Amanohashidaten kynnäs
 Lippu:  Symboli
 Kioton prefektuurin sijainti Japanissa
Valtio:  Japani
Alue:  Kansai
Kuntia:  26
Hallinto:  
 – hallinnollinen keskus:  Kioto
 – kuvernööri:  Takatoshi Nishiwaki
Pinta-ala:  4 612,20 km² (31.)
Väkiluku (1.10.2012):  2 625 000 (13.)
 – väestötiheys:  569 as./km²
Symbolit:  
 – puu:  Kitayaman sugi
 – kukka:  Prunus pendula, chrysanthemum glabriusculum, neilikka
 – lintu:  Valkonaamaliitäjä
Lyhenteet:  
 – ISO 3166:  JP-26
 
Prefektuurin internetsivut
Kioton prefektuuri (jap. 京都府, Kyōto-fu) on osa Kansain aluetta Honshūn saarella, Japanissa. Sen pääkaupunki on Kioto.
Maantiede

Kioton prefektuuri sijaitsee melkein Japanin keskellä, ja sen pinta-ala on 4 612,20 km². Kioton pohjoispuolella sijaitsevat Japaninmeri ja Fukuin prefektuuri, eteläpuolella Osakan sekä Naran prefektuurit. Idässä ovat Mien ja Shigan prefektuurit ja lännessä Hyōgon prefektuuri. Keskiosassa oleva Tanban ylänkö jakaa prefektuurin kahtia, minkä seurauksena sen eteläosan ja pohjoisosan ilmastot poikkeavat toisistaan huomattavasti. Eteläosassa on laaja laakso, joka avautuu kohti Osakan suurkaupunkia.
Aluejako

Kioton prefektuuri jakautuu 15 kaupunkiin ja 11 muuhun kuntaan, joista kymmenen on maaseutukaupunkeja ja yksi on kyläkunta. Kunnat kuuluvat kuuteen piirikuntaan, joilla ei ole hallinnollista merkitystä. Kioton kaupunki jakautuu suuralueisiin.
Ayabe
Fukuchiyama
Jōyō
Kameoka
Kyōtanabe
Kyōtango
Kioto (pääkaupunki)
Kizugawa
Maizuru
Miyazu
Mukō
Nagaokakyō
Nantan
Uji
Yawata
| Piirikunta | Kunta |
| --- | --- |
Funai: Kyōtanba
Kuse: Kumiyama
Otokuni: Ōyamazaki
Sōraku: Kasagi · Minami-Yamashiro · Seika · Wazuka
Tsuzuki: Ide · Ujitawara
Yosa: Ine · Yosano
Historia

Suurimman osan historiastaan Kioto on ollut Japanin keisarillinen pääkaupunki. Kioton historia voidaan jäljittää alkaneeksi jo 500-luvulla, jolloin Aoi-matsuri järjestettiin siellä ensimmäistä kertaa hyvän sadon ja sään rukoilemista varten.
Kioto ei syntynyt Japanin pääkaupungiksi. Ensimmäinen pääkaupunki oli Nara, josta se siirrettiin vuonna 741 Naran ja Kioton välissä sijaitsevaan paikkaan nimeltä Kuni-kyō. Vuonna 784 pääkaupunki siirrettiin Nagaoka-kyōhon ja vuonna 794 lopulta Heian-kyōhon eli nykyiseen Kiotoon. Kaupungin ulkomuoto on säilynyt osin samana tuolta ajalta asti; jotkin temppelit, kaupat sekä pyhäköt sijaitsevat samoissa paikoissa.
Vuonna 1192 Kamakura-sotilashallinnon perustamisen seurauksena todellinen valta siirtyi Kamakuraan. Pääkaupunkina toimi kuitenkin Kioto, vaikka siellä sijaitsevalla hallitsijalla tai hänen hallinnollaan ei ollut enää valtaa. Keisarillinen valta palautettiin hetkeksi vuonna 1333 mutta menetettiin nopeasti Ashikaga-sotilashallinnon perustamisen jälkeen.
Vuonna 1467 Japanin sisällissodan, Ōnin-sodan, seurauksena suurin osa Kiotosta paloi maan tasalle. Uusi sotilashallinto perustettiin Edoon, nykyiseen Tokioon vuonna 1603.
Vallankumouksellisesta tilanteesta johtuen keisarillinen valta palautettiin jälleen vuonna 1868. Keisari Mutsuhito, joka nyt oli täydessä vallassaan, siirtyi seuraavana vuonna Tokioon, eikä keisarillinen hallinto enää palannut Kiotoon.
Vaikka toisessa maailmansodassa suuret kaupungit joutuivat pommituksen alaiseksi, säästyi Kioto tuhoavalta pommitukselta. Amerikan kuudennen armeijan päämaja sijaitsi miehityksen aikana Kiotossa.
Kulttuuri ja nähtävyydet

Buddhalaisista ja šintolaisista temppeleistään ja muista historiallisista rakennuksistaan kuuluisa prefektuurin pääkaupunki on kenties Japanin suosituin kulttuurinähtävyys. Kuuluisimpia buddhalaistemppeleitä ovat Kiyomizu-dera (Puhtaan veden temppeli), Kinkaku-ji (Kultainen paviljonki) ja Ginkaku-ji (Hopeinen paviljonki). Šintolaispyhäköistä merkittävimpiä ovat Heian-jingū, joka rakennettiin vuonna 1895 keisarillisen perheen kunniaksi, sekä Yasaka-jinja.
Prefektuurin pohjoisosassa Miyazussa sijaitsee kuuluisa luonnonnähtävyys Amanohashidate. Se on Japanin oloissa ainutlaatuinen harjukannas, joka ylittää meren lahden. Paikan nimi, ’silta taivaaseen’, on peräisin siihen liittyvästä legendasta, jonka mukaan taivaansilta on kaatunut mereen. Sillan voi kertomuksen mukaan nähdä alkuperäisenä läheiseltä vuorelta, kumartumalla katsomaan omien polviensa välistä. Tämän sanotaan myös tuottavan onnea.